Държавен вестник, бр. 104, 2004 г., стр. 95

Б Р О Й  104
Д Ъ Р Ж А В Е Н   В Е С Т Н И К
С Т Р .  95
5. Наказателно постановление (Strafverfugung)—
Апензел Оутер Роден, Гларус, Шафхаузен, Тургау.
6. Съдебно решение за изменение на мярка-
та (Abwandlungserkenntnis)—Люцерн.
7. Съдебно решение за налагане на админис-
тративна мярка (Bussenentscheid)—Апензел
Инер Роден.
8. Осъдително постановление (Ordonnance de
condamnation)—Во.
9. Заповед за ограничаване (Mandat de
repression)—Нюшател.
10. Решение за нарушение (Avis de
contravention)—Женева, Во.
11. 
Административен 
акт 
(Prononce
prefectoral)—Во.
12. Акт за нарушение (Prononce de
contravention)—Вале.
13. Обвинително постановление (Decreto di
accusa)—Тицино.
Турция
Наказателно 
постановление 
(Ceza
Kararnamesi)—чл. 386—391 от Наказателно-про-
цесуалния кодекс и всички други решения, с кои-
то административните органи налагат санкции.
54403
ЕВРОПЕЙСКА КОНВЕНЦИЯ
за трансфер на производства по наказателни
дела
(Ратифицирана със закон, приет от ХХХIХ
Народно събрание на 28 януари 2004 г.—ДВ,
бр. 11 от 2004 г. В сила за Република България
от 1 юли 2004 г.)
Държавите—членки на Съвета на Европа,
подписали тази конвенция,
като взеха предвид, че целта на Съвета на
Европа е постигането на по-голямо единство
между неговите членове,
желаейки да дадат своя принос към вече
постигнатото в областта на наказателното пра-
во с оглед на налагането на по-справедливи и
по-ефикасни наказания,
като отчитат, че за тази цел е полезно да се
осигури в дух на взаимно доверие организира-
нето на наказателното производство на между-
народно равнище и  като при това се избегнат
евентуалните неудобства, произтичащи от кон-
фликта на компетентност,
се споразумяха за следното:
ЧАСТ I—ОПРЕДЕЛЕНИЯ
Член 1
За целите на тази конвенция:
a) “деяние” означава както деяния, състав-
ляващи престъпления, така и деяния, включе-
ни в Приложение III към тази конвенция, при
условие, че когато тези деяния се наказват от
административен орган, заинтересованото лице
има възможност да обжалва по съдебен ред;
b) “санкция” означава всяко наказание или
друга мярка, наложена или постановена за прес-
тъпление или за административно нарушение
на законовите разпоредби, изброени в Прило-
жение III.
ЧАСТ II— КОМПЕТЕНТНОСТ
Член 2
1. За целите на прилагането на тази конвен-
ция всяка договаряща държава има компетент-
ност да извършва наказателно преследване съг-
ласно собствения є наказателен закон на всяко
деяние, спрямо което е приложим наказател-
ният закон на друга договаряща държава.
2. Компетентността, предоставена на дого-
варящата държава по силата на ал. 1 на този
член, може да бъде упражнявана само в случай
на искане за наказателно производство, отпра-
вено от друга договаряща държава.
Член 3
Всяка договаряща държава, която има ком-
петентност съгласно своя закон да преследва
дадено деяние, може за целите на прилагането
на тази конвенция да не започне или да прекра-
ти започнато производство срещу заподозряно
лице, което е било или ще бъде наказателно
преследвано за същото деяние от друга догова-
ряща държава. Имайки предвид чл. 21, ал. 2,
всяко решение за отказ или за прекратяване на
производството е временно до постановяване-
то на окончателно решение в другата договаря-
ща държава.
Член 4
 Замолената държава прекратява производ-
ството, образувано изключително на основание
на чл. 2, когато узнае, че правото за налагане на
наказание е погасено съгласно закона на моле-
щата държава по причина, различна от давност-
та, по отношение на която се прилагат чл. 10,
буква “с”, чл. 11, букви “f” и “g” и чл. 22, 23 и 26.
Член 5
Разпоредбите на част III на тази конвенция
не ограничават компетентността, предоставе-
на на замолената държава от нейното вътреш-
но право по отношение на наказателното прес-
ледване.
ЧАСТ III—ТРАНСФЕР НА ПРОИЗВОДСТВА
Раздел 1—Искане за производство
Член 6
1. Когато едно лице е заподозряно в извърш-
ване на деяние съгласно закона на договаряща
държава, тази държава може да поиска друга
договаряща държава да започне производство-
то в случаите и съгласно условията, определени
в тази конвенция.
2. Ако съгласно разпоредбите на тази кон-
венция една договаряща държава може да по-
иска друга договаряща държава да започне про-
изводство, компетентните органи на първата
държава вземат под внимание тази възможност.